LitNet se Afrikaanse woord van die jaar 2018 | LitNet
LitNet Wen 2018-11-08
Lees hier die eerste inskrywings
Lees inskrywings van bekendes: Mercy Kannemeyer, Toast Coetzer, Jeremy Veary, Ingrid Glorie, Joan Hambidge, Ena Jansen, Alfred Schaffer, Marita van der Vyver, Heindrich Wyngaard, Bettina Wyngaard, Riku Lätti, Ernst Kotzé, Maya Fowler, Rudie van Rensburg, Diana Ferrus, Martie Retief-Meiring en die redaksie van die Woordeboek van die Afrikaanse Taal.
'n Woord kan 'n tydsgees vasvang.
In 2013, toe LitNet die eerste keer LitNet se "Suid-Afrikaanse woord van die jaar"-kompetisie aangebied het, was die woord op almal se lippe "e-tol".
Een van 2014 se mees emotiewe woorde was "beurtkrag". (Sien "Woorde van 2014", deur Willem Botha en die WAT.)
In 2015 was daar vuurwarm diskoers rondom studenteprotes en hutsmerkveldtogte. Die # is aangewys as wenner.
In 2016 het politieke terme die hoogty gevier en "staatskaping" is aangewys as die wenner.
In 2017 was die media in die spervuur as gevolg van vals nuusberigte en "fopnuus" is aangewys as wenner.
LitNet sal die volgende boekpakkie toeken aan een woord, die sterkste inskrywing volgens LitNet se redaksie.
Lees hieronder meer oor hierdie boeke, geskenk deur NB-Uitgewers, Naledi en Penguin.
Slegs inskrywings wat per e-pos ontvang word, sal in aanmerking kom. Inskrywings in kommentare op die sosiale media en LitNet sal nie oorweeg word nie.
Die volgende boeke is op die spel
Duits Suidwes-Afrika, 1905. 'n Tyd van oorlog en beroering.
Koos Kombuis: "Vandag wil ek my blou skoene dra is my rypword-bundel en 'n geskenk aan myself. Ek het dit geskryf vir my eie plesier. Twintig jaar het verbygegaan sedert my vorige digbundel. Twintig jaar waarin ek drugs gelos, 'n gesin begin en nuwe skoene gekry het."
As daar een ding is wat Suid-Afrikaners se harte warm laat klop, dan is dit boerekos. In Landbou Boerekos - van die plaas na die tafel deel kosredakteur Arina du Plessis die gewildste resepte uit Landbouweekblad se trefferkostydskrif, Landbou Boerekos.
Die wye verskeidenheid resepte word met alledaagse plaasprodukte voorberei en sluit smulgeregte met appels, aspersies, beesvleis, druiwe, hoender, kool, koejawels en pampoen in, om maar net 'n paar te noem. Alles van Ouma se bobotie, outydse sousboontjies en wildepastei tot pampoenpoffertjies. En moenie die sagopoeding vergeet nie!
Ideaal vir boerekosliefhebbers, haastige kokke, werkende ouers en bedrywige huisvroue.
In Daar is 'n engel in my koskas, 'n kos-memoir, herleef Willie die beste tradisies van grootword wanneer hy sy kleintyd herroep. Hy verander ou treffers soos melktert en plaatkoekies in oorspronklike nuwe kombinasies; wys jou hoe om maklike seekoswenners te maak; koeie word heilig wanneer beesstert en ander resepte ter sprake kom; hy toon dat jy nie met hoendervlerke kan vlieg nie, maar dat engele wel vir 'n mengel-mousse van soetgoed leef en dat nostalgiese disse soos skaapstert hom na aan die hart lê. Met eenvoudige bestanddele word watertandetes blitsvinnig opgetower sodat die engele in jou koskas kan sing.
Suid-Afrikaners vier elke jaar Nasionale Braaidag op 24 September. 'n Dag vir al die burgers van Suid-Afrika om lekker te ontspan en rondom die braaivleisvure te kuier met hul vriende en familie. Die dryfkrag agter hierdie inisiatief is 'n man bekend as Jan Braai. In die boek gaan Jan verder as algemene raad oor vuurmaak en die braai van steak, tjops, hoender en wors. Beslis 'n moet vir alle braailiefhebbers!
2018-11-09 at 08:35
2018-11-09 at 09:36
Die woord mag dalk GRONDONTEIENING (sonder vergoeding) wees.
2018-11-11 at 22:44
2018-11-13 at 15:45
2018-11-20 at 11:11
2018-11-21 at 11:14
2018-11-22 at 12:44
2018-11-22 at 16:06
"Grondbesetters" is dubbelspraak in die sin dat die regering dit "amptelik wil doen" en natuurlik die reaksie van die armes op die persepsie wat geskep word dat grond beset kan word sonder die nodige wetlike prosedures/regulasies.
2018-11-23 at 09:13
Oeps, ek sien "staatskaping" was al met ons in 2016. Hierdie jaar was "Ramaphorie" miskien die gevoel wat hoogty gevier het.